‘আ ফ্লাইং জাট’-এর ‘বিট পে বুটি’, রাগিনী এমএমএস-২-এর ‘বেবি ডল’ বেশ জনপ্রিয় গান। কণিকা কপূরের গাওয়া এই গানগুলো ভারতে ঝড় তুলে দিয়েছে। ভারতীয় গায়িকা হলেও কণিকা থাকেন লন্ডনে। লিওনেল মেসির চারণভূমি বার্সেলোনা থেকে সম্প্রতি ঘুরে এসেছেন তিনি। সেখানে প্রতিটি মুহূর্ত উপভোগ করেছেন কণিকা। স্পেনে গিয়ে কণিকার সঙ্গে দেখা হয়েছে আর্জেন্তাইন রাজপুত্র লিওনেল মেসির সঙ্গে। কথাবার্তা হয়েছে, ডিনার সেরেছেন বার্সার ডিফেন্ডার জেরার্ড পিকের স্ত্রী শাকিরার সঙ্গেও। একসঙ্গে ডিনার সারেন তাঁরা। মজা করেন। গল্প করেন খুব। তার পরে ছবিও তোলেন। সেই ছবি পোস্টও  করেন কণিকা। 

শাকিরা ও আন্তোনেলার সঙ্গে কণিকা। 
যাঁদের দূরগ্রহের বলে মনে করা হয়, যাঁরা সবসময়ে খবর হন, তাঁদের সঙ্গেই দেখাসাক্ষাৎ হয়েছে কণিকার। পপ গায়িকা শাকিরার সঙ্গে কণিকার ছবি দেখার পরে শুরু হয়ে গিয়েছে জল্পনা। তবে কি এ বার শাকিরার সঙ্গে অ্যালবাম বের করবেন কণিকা? একটি সর্বভারতীয় সংবাদপত্রের তরফে ছুড়ে দেওয়া প্রশ্নে রাগিনী এমএমএস ২-এর বেবি ডল, চিটিয়াঁ কালাইয়াঁ-খ্যাত কণিকা কপূর বলেছেন, ‘শাকিরার সঙ্গে দেখা হয়েছিল আমার এক বন্ধুর বাড়িতে। সেই বন্ধু আবার শাকিরারও বন্ধু। ডিনারে দারুণ খাওয়াদাওয়া হয়। আমার সঙ্গে শাকিরার কথাও হয়। ভারতীয় সঙ্গীত নিয়েও বেশ কিছুক্ষণ কথা হয় শাকিরার সঙ্গে।

মেসির সঙ্গে কণিকা। 
ওঁর সন্তানদের কথাও জিজ্ঞাসা করেছিলাম।’ শাকিরা ছাড়াও মেসির সঙ্গেও দেখা হয়েছিল কণিকার। বার্সেলোনার তারকা ফুটবলারের সঙ্গে ছবি তোলেন কণিকা।